ai4bharat/Pralekha huggingface dataset:
نائب صدر جمہوریہ ہند کا سکریٹریٹ
اعضاء کے عطیات،ایک قومی تحریک ہونی چاہئے: نائب صدر جمہوریہ
جناب ایم وینکیا نائیڈو نے تمل ناڈو میں ایک ہزار جگر منتقلی کے لئے چنئی میں تقریبات کا آغاز کیا
نئی دہلی،17/جنوری۔ بھارت کے نائب صدر جمہوریہ جناب ایم وینکیا نائیڈو نے ملک کے عوام سے کہا ہے کہ وہ اعضاء کے عطیات کو قومی سطح کی ایک عوامی تحریک میں بدل دیں۔ انھوں نے بہتر مواقع حاصل کرنے کے لئے ملک سے جانے والے لوگوں سے کہا کہ وہ وطن واپس آئیں اور مادر وطن کی خدمت کریں۔ انھوں نے کہا کہ سیکھیں، کمائیں اور لوٹ آئیں۔
تمل ناڈو کے گورنر جناب بنواری لال پروہت، ریاستی وزیر صحت ڈاکٹر سی وجے بھاسکر اور صحت محکمہ کے سکریٹری ڈاکٹر جے رادھا کرشنن بھی اس تقریب میں موجود تھے۔ یہ تقریب تمل ناڈو کی راجدھانی چنئی میں ایک ہزار جگروں کی منتقلی کے کام کی تکمیل اور کامیابی پر منعقد کی گئی تھی۔
نائب صدر جمہوریہ نے کہا کہ اعضاء کا عطیہ، موت کے بعد بھی باوقار طریقے سے زندگی جینے کا ایک طریقہ ہے۔ ہمیں لوگوں کی اس بات کے لئے حوصلہ افزائی کرنی چاہئے کہ اعضاء کے عطیات اہم ہیں اور وہ اس بجا کام میں شرکت کریں۔ انھوں نے کہا کہ مرنے کے بعد بھی جینے کا یہ بہترین طریقہ ہے۔
الکحل کا استعمال کئے بغیر جگر میں چربی آجانے کی وجہ سے پیدا ہونے والی بیماریوں  میں، خاص طور پر نوجوانوں میں اضافے پر تشویش کا اظہار کرتے ہوئے نائب صدر جمہوریہ نے کہا کہ موجودہ طرز حیات کا اس لعنت میں بڑا دخل ہے۔ انھوں نے کہا کہ بازاری کھانے اور الکحل کے استعمال سے گریز کرنا اور متوازن غذا لینا، سستی والے طرز زندگی سے گریز کرنا اور لگاتار ورزش یا یوگ آسن کرنا لوگوں خاص طور پر نوجوانوں کے لئے لازمی ہے، تاکہ وہ صحت مند رہیں اور مختلف بیماریوں کا شکار نہ ہوں۔
نائب صدر جمہوریہ نے کہا کہ جگر کی منتقلی جیسی پیچیدہ سہولیات ایک عام آدمی کو بھی میسر ہونی چاہئیں اور اس کو مناسب قیمت کے دائرے میں لانے کا ایک راستہ یہ بھی ہے کہ سرکاری اسپتالوں میں اس طرح کی لازمی مہارت اور سہولیات مہیا کرائی جائیں، جیسا کہ تمل ناڈو میں کیا جارہا ہے۔
انھوں نے مزید کہا کہ بیمہ اسکیموں میں عوام کے مختلف طبقوں کو شامل کیا جانا چاہئے اور جگر اور دل کی منتقلی جیسے کاموں کو بھی ان میں شامل کیا جانا چاہئے، تاکہ کوئی بھی ایسا ضرورت مند آدمی ان سہولیات سے محروم نہ رہے جسے پیسے کی کمی درپیش ہو۔ انھوں نے کہا کہ سرکاری اور نجی حفظان صحت کے درمیان شراکت داری ہونی چاہئے تاکہ عام آدمی کے لئے معیاری اور مناسب قیمت والے علاج کو یقینی بنایا جاسکے اور اگر ضروری ہو تو اس کے لئے حکومت کی طرف سے سبسڈی فراہم کی جانی چاہئے۔
U-338
(Visitor Counter : 53
کابینہ
کابینہ نے ہریانہ کے منیتھی میں نئے ایمس کی تعمیر کو منظوری دی
نئیدہلی۔28؍فروری۔وزیراعظم جناب نریندر مودی کی سربراہی میں مرکزی کابینہ نے درج ذیل تجاویز کو اپنی منظوری دے دی ہے:
 ہریانہ کی ریواڑی ضلع کے منیتھی میں1299 کروڑ روپئے کی لاگت سے آل انڈیا انسٹی ٹیوٹ آف میڈیکل سائنسز  کا قیام۔ اور
- 2,25,000 روپئے  بیسک تنخواہ + این پی اے  ڈائریکٹر کی اسامی تشکیل کو۔
اہم خصوصیات:
- نئے ایمس میں 100 یو جی  سیٹیں اور 60 بی ایس سی  سیٹیں۔
- نئے ایمس میں 15-20 سپراسپیشلٹی محکمے ہوں گے۔
- نئے ایمس میں تقریباً 750 بستروں کا اسپتال ہوگا۔
- موجودہ فنکشنل ایمس کے مطابق، ہر روز نئے ایمس میں 1500اوپی ڈی مریضوں کا علاج ہوگا اور ہر مہینے اسپتال میں داخل 1000 مریضوں کو علاج اور طبی خدمات فراہم کی جائیں گی۔
تفصیلات:
نئے ایمس کے قیام میں ایمس نئی دہلی اور پی ایم ایس ایس وائی مرحلہ۔1 کے تحت شروع کئے گئے 6 نئے ایمس کے طرز پر اسپتال، میڈیکل اور نرسنگ نصاب کے لئے تعلیمی بلاک، رہائشی احاطہ کی تعمیر اور متعلقہ سہولیات اور خدمات شامل ہیں۔ اس کا مقصد علاقے میں بالائی تیسرے درجے کی صحت خدمات، میڈیکل ایجوکیشن، نرسنگ تعلیم اور تربیت اور ریسرچ سہولیات مہیا کرانے کے لئے قومی اہمیت کے ادارے میں نیا ایمس قائم کرنا ہے۔ مجوزہ انسٹی ٹیوٹ میں 750 بستروں کا ایک اسپتال ہوگا، جس میں ایمرجنسی علاج/ ٹراما بیڈس، آیوش بستر، نجی بستر اور آئی سی یو اسپیشلٹی اور سپراسپیشلٹی بستر شامل ہوں گے۔
اس کے علاوہ ، ایک میڈیکل کالج، آیوش بلاک، آڈیٹوریم، نائٹ شیلٹر، مہمان خانہ، ہاسٹل اور رہائشی سہولت مہیا کرائی جائے گی۔ نئے ایمس کے قیام سے سرمایہ پیدا ہوگا۔ اس کے رکھ رکھاؤ او ردیکھ بھال کے لئے 6 نئے ایمس کی طرز پر ماہر مین پاور مہیا کرایا جائے گا۔ ان اداروں پر آنے والا خرچ صحت اور خاندانی بہبود کی وزارت کی پی ایم ایس ایس وائی اسکیم کے بجٹ مد سے دی جانے والی گرانٹ سے پورا کیا جائیگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔شت۔ع ن
28-02-2019
U-1319
(Visitor Counter : 53
ریلوے کی وزارت
ریلوے کو پارسل بزنس کے فروغ پر توجہ دینے کی ضرورت ہے جو کہ چھوٹے تاجروں اور کاروباری لوگوں کے لئے اہم ہے: ریلوے اور کامرس و صنعت اور امور صارفین ، خوراک اور عوامی نظام تقسیم کے وزیر جناب پیوش گوئل
اختراع کے ساتھ ریلوے ، پارسل بزنس کے تیز رفتار فروغ کا منصوبہ بنا رہا ہے
ایل ایچ بی پارسلز وینس کے پروڈکشن میں اضافے اور ای۔ پیمنٹ اور ڈیجیٹل ادائیگی سہولتیں شروع کرنے کے لئے فوری اقدامات کی ضرورت ہے
شمال مشرقی خطے اور پہاڑی ریاستوں سے ٹریفک کی آمد و رفت کی سہولت کے لئے اور بندرگاہوں کی جانب جانے والے ایکسپورٹ ٹریفک کو راغب کرنے کے لئے بھی خصوصی توجہ کی ضرورت ہے
نئی دہلی، 23 دسمبر 2020، ریلوے کے وزیر جناب پیوش گوئل ریلوے کے پارسل کاروبار کا جائزہ لیا ۔ اس موقع پر بورڈ کے ارکان اور ریلوے بورڈ اور کرس کے دیگر افسران بھی موجود تھے۔
گزشتہ چند ماہ کے دوران انڈین ریلوے نے اپنی پارسل خدمات کی جانب کاروبار کی زیادہ توجہ حاصل کرنے کے لئے کئی اقدامات کئے ہیں، جن میں سے چند درج ذیل ہیں:
- فارم اور زرعی پیداوار کو لانے لے جانے کی سہولت کے لئے کسان ریل ٹرینیں چلائی گئیں؛
- جہاں سے پارسل وینس اور پارسل ٹرینوں کو خالی لوٹنا پڑتا ہے، ان سیکٹروں کے لئے رعاعت دی گئی؛
- ایک ہی ٹرین میں 24 پارسل وینس کی لدائی پر رعایت دی گئی؛
- آل گڈس شیڈ کھولے گئے؛
- پارسل ٹریفک کے لئے پرائیویٹ فریٹ ٹرمنلس اور پرائیویٹ سائڈنگ ؛
- بنگلہ دیش کےلئے برآمدات کے واسطے پارسل ٹرین شروع کی گئی؛
ان اقدامات کے علاوہ انڈین ریلویز پارٹیوں کے لئے پارسل کی ہینڈلنگ آسان بنانے کے مقصد سے مخصوص ٹرمنلس تیار کرنے کا منصوبہ بھی بنا رہا ہے اور سنگولا ، کاچے گوڈا ، کوئمبٹور  اور کانکریا  کو ایک پائلٹ پروجیکٹ کے طور پر تیار کرنے کے لئے پہلے ہی شناخت کیا جاچکا ہے۔
وزیر موصوف نے ایل ایچ بی پارسل وینس کے پروڈکشن میں اضافے اور ای۔ پیمنٹ اور ڈیجیٹل ادائیگی سہولتیں شروع کرنے کے لئے فوری اقدامات کے لئے ہدایت دی ۔ انہوں نے یہ ہدایت بھی دی کہ شمال مشرقی خطے اور پہاڑی ریاستوں سے ٹریفک کی آمد و رفت کی سہولت کے لئے اور بندرگاہوں کی جانب جانے والے ایکسپورٹ ٹریفک کو راغب کرنے کے لئے خاطر خواہ اقدامات کئے جائیں ۔ وزیر موصوف نے کہا کہ پارسل اسپیشل ٹرینوں کو وقت کی پابندی کے ساتھ چلایا جائے تاکہ گاہکوں میں ان خدمات کے استعمال کے لئے اعتماد پیدا ہو۔
۔۔۔۔۔۔۔۔۔۔۔
م ن۔ا گ۔ن ا۔
U-8326
(Visitor Counter : 67
وزارتِ تعلیم
بچوں کو اسکولوں میں واپس لانے کی کوششیں
تعلیم کی وزیر مملکت محترمہ انّ پورنا دیوی نے آج راجیہ سبھا میں ایک تحریری جواب میں بتایا کہ اسکولی تعلیم اور خواندگی کے محکمے نے 19-2018 سے نافذ العمل اسکولی تعلیم کے لیے ایک مربوط مرکز کی اسپانسر شدہ اسکیم - سمگر شکشا کا آغاز کیا ہے۔ اس اسکیم کو اب این ای پی 2020 کی سفارشات کے ساتھ ہم آہنگ کیا گیا ہے تاکہ اس بات کو یقینی بنایا جا سکے کہ تمام بچوں کو ایک سب کی شمولیت والے اور جامع کلاس روم ماحول کے ساتھ معیاری تعلیم تک رسائی حاصل ہو، جس میں سیکھنے کے عمل میں ان کے متنوع پس منظر، کثیر لسانی ضروریات، مختلف تعلیمی صلاحیتوں کا خیال رکھا جاسکے اور انہیں سرگرم طور پر شامل کیا جاسکے ۔
مذکورہ اسکیم کے تحت، اسکولوں سے باہر بچوں  کی تعداد کو کم کرنے کے لیے مختلف سرگرمیاں انجام دینے کی خاطر ریاستوں اور مرکز کے زیر انتظام علاقوں کو مالی مدد فراہم کی جاتی ہے، جس میں سینئر سیکنڈری سطح تک نئے اسکولوں کو کھولنا/ انہیں مستحکم بنانا، اسکول کی عمارتوں اور اضافی کلاس رومز کی تعمیر اور قیام، کستوربا گاندھی بالیکا ودیالیوں کی جدید کاری اور اسے چلانا، نیتا جی سبھاش چندر بوس آواسیہ ودیالیوں کا قیام، مفت یونیفارم، مفت نصابی کتابیں، ٹرانسپورٹ بھتہ ، اندراج اور انہیں اپنی تعلیم جاری رکھنے کی مہم شروع کرنا شامل ہیں۔ مزیدیہ کہ ، اسکول سے باہر بچوں کے داخلے کے لیے خصوصی تربیت اور رہائش نیز بڑے بچوں کے لیے غیر رہائشی تربیت، سیزنل ہاسٹلس/رہائشی کیمپس، کام کی جگہوں پر خصوصی تربیتی مراکز، ٹرانسپورٹ/تحفظ کی سہولت بھی فراہم کی جاتی ہے تاکہ بچوں کو باقاعدہ اسکولی سسٹم میں واپس لایا جاسکے ۔ مزید یہ کہ، مختلف ضروریات کے حامل بچوں کے لیے طلباء کی تعلیم پر مبنی جز کے تحت، خصوصی ضروریات کے حامل بچوں کی شناخت اور نشان دہی کر کے انہیں ایڈز اور آلات، بریل کٹس ، کتابیں، سیکھنے کا مناسب تدریسی مواد اور معذور لڑکیوں کے لیے وظیفہ وغیرہ کی شکل میں مالی مدد فراہم کی جاتی ہے۔
مزید یہ کہ ،22-2021 میں پہلی مرتبہ ، 16 سے 19 سال کی عمر کے اسکول سے باہر کے اُن بچوں کو ،۔ جو سماجی، معاشی طور پر پسماندہ طبقے سے تعلق رکھتے ہیں، انہیں این آئی او ایس / ایس آئی او ایس کے ذریعہ اپنی تعلیم مکمل کرنے ، کورس کے مواد اور سرٹیفکیشن کورس تک رسائی لئے 2000 روپے تک کی سالانہ مالی امداد کا تصور کیا گیا ہے۔
’پردھان منتری پوشن شکتی نرمان‘  کے تحت سرکاری اور سرکار کی امداد سے چلنے والے اسکولوں میں تعلیم کی ابتدائی سطح پر طلباء کو گرم پکا ہوا کھانا فراہم کیا جاتا ہے۔
نیز، آر ٹی ای ایکٹ کی دفعہ 10 میں کہا گیا ہے کہ یہ سبھی والدین یا سرپرست کے لئے یہ ضروری ہوگا کہ وہ اپنے بچے یا وارڈ کو، اپنے حساب سے پڑوس کے اسکول میں ابتدائی تعلیم کے لیے داخل کرائیں یا انہیں داخلہ دلائیں۔
اس کے علاوہ، نیشنل مینس کم میرٹ اسکالرشپ اسکیم کے تحت معاشی طور پر کمزور طبقوں کے ہونہار طلباء کو اسکالرشپ دی جاتی ہے تاکہ 8 ویں کلاس کے بعد طلباء کے اسکول چھوڑنے کے رجحان کو روکا جاسکے اور انہیں ثانوی مرحلے میں پڑھائی جاری رکھنے کی ترغیب دی جاسکے۔
اسکولی تعلیم اور خواندگی کے محکمے نے نشٹھا نام کے مربوط ٹیچر ٹریننگ پروگرام کے ذریعے ابتدائی سطح پر سیکھنے کے نتائج کو بہتر بنانے کے لیے ایک قومی مشن کا آغاز کیا ہے ۔ بنیادی سطح پر پڑھانے والے اساتذہ کے لیے نشٹھا تین اعشاریہ صفر کا آغاز بنیادی خواندگی اور شماریات پر توجہ مرکوز کرتے ہوئے تیار کیا گیا ہے، یہ نشٹھا پروگرام 12 ماڈیولز پر مشتمل ہے ،جس میں کھلونوں پر مبنی تدریسی عمل شامل ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ش ر۔ ق ر۔

U- 8653
(Visitor Counter : 231
ارضیاتی سائنس کی وزارت
شمال مغربی مانسون  کی شمالی حد کا بارمر، بھلواڑہ، دھول پور، علی گڑھ، میرٹھ، امبالا اور امرتسر سے گزرنا جاری ہے
ہندوستان کے محکمہ موسمیات  کے قومی موسم پیش گوئی مرکز کے مطابق:

کُل ہند موسم خلاصہ اور پیشین گوئی بلیٹن
- شمالی مغربی مانسون  کی شمالی حد کا طول عرض 26°N/ طول بلد 70°E کے ذریعہ باربر، بھلواڑہ، دھولپور، علی گڑھ، میرٹھ، امبالا اور امرتسر سے گزرنا جاری ہے۔
- موجودہ موسمی صورتحال اور خطے میں ہوا کے موجودہ پیٹرن سے ظاہر ہوتا ہے کہ پیشین گوئی کی مدت کے دوران جنوب مغربی مانسون کے راجستھان، مغربی اتر پردیش، ہریانہ اور پنجاب کے باقی علاقوں اور دہلی میں آگے بڑھنے کے لیے حالات موافق نہیں ہیں۔
- جھارکھنڈ اور اس سے ملحقہ وسطی خط کے حصے میں طوفانی ہواؤں کا علاقہ بنا ہوا ہے۔ یہ سسٹم اگلے 3 دنوں تک اسی جگہ کے آس پاس بنا رہے گا۔ اس کے اثر تحت، اگلے 3 دنوں میں مشرقی اور اس سے ملحقہ وسطی ہندوستان خصوصاً بہار، جھارکھنڈ، چھتیس گڑھ، اوڈیشہ اور مشرقی مدھیہ پردیش کے بیشتر مقامات پر بارش کا امکان بہت زیادہ ہے۔ ان علاقوں میں کچھ مقامات پر تیز گرج کے ساتھ بارش، اور بجلی گرنے کا بھی امکان ہے۔ 3 دن کے بعد بارش کی سرگرمیاں کم ہوجائیں گی۔ اگلے 24 گھنٹوں کے دوران چھتیس گڑھ اور مشرقی مدھیہ پردیش کے الگ تھلگ مقامات پر بھی موسلا دھار بارش کا امکان ہے۔
- جنوب مغربی ہواؤں کے ساتھ شمال مشرقی ہندوستان میں نمی کی کافی مقدار پہنچ رہی ہے، جس کی وجہ سے شمال مشرقی ریاستوں میں اگلے 5 دن کے دوران زیادہ تر مقامات پر بارش کا امکان ہے۔ اگلے 5 دن کے دوران آسام اور میگھالیہ میں کچھ مقامات پر بھی تیز بارش کی پیش گوئی کی گئی ہے جبکہ اگلے 3 دن کے دوران اروناچل پردیش میں بھی موسلا دھار بارش کی پیش گوئی کی گئی ہے۔
- موجودہ نچلی سطح پر چلنے والی ہواؤں کی وجہ سے کیرالہ، کرناٹک اور تمل ناڈو میں بارش میں اضافے کی توقع ہے۔ ان ریاستوں میں 27 اور 29 جون 2021 کے درمیان بیشتر مقامات پر بارش کے ساتھ چند مقامات پر موسلا دھار بارش کا امکان ہے۔
- آئندہ 24 گھنٹوں کے دوران چھتیس گڑھ اور مدھیہ پردیش میں گرج کے ساتھ بارش ہونے کے ساتھ بجلی گرنے کے واقعات ہو سکتے ہیں۔ اس سے باہر کام کرنے والے افراد اور مویشیوں کے لئے خطرہ لاحق ہو سکتا ہے

براہ کرم مقام مخصوص پیش گوئی اور انتباہ کے لیے MAUSAM APP زراعت سے متعلق مشورے کے لیے MEGHDOOT APP اور بجلی گرنے کے انتباہ کے لیے DAMINI APP ڈاؤن لوڈ کریں اور ضلع وار انتباہ کے لیے ریاستی ایم سی/آر ایم سی کی ویب سائٹ دیکھیں۔
اسٹیل کی وزارت
فولاد کی برآمدات کو بڑھانے کی پالیسی
نئی دہلی،26؍جون۔ فولاد کے مرکزی وزیر جناب دھرمیندر پردھان نے آج راجیہ سبھا میں پوچھے گئے ایک سوال کے تحریری جواب میں بتایا کہ کامرس اور صنعت کی وزارت کی برآمداتی مراعات اسکیموں کا مقصد فولاد  سمیت تجارتی مال کی برآمدات کو مراعات فراہم کرنا ہے۔ گزشتہ 3 برسوں کے دوران، چین سے فولاد کی برآمد میں کمی آئی ہے اور 2.163 ملین ایم ٹی سے کم ہو کر 1.562 ملین ٹن رہ گئی ہے۔ یہ چین کی اسٹیل درآمدات پر اینٹی ڈمپنگ اور کاؤنٹر ویلنگ نفاذ کا نتیجہ ہے۔ اسٹیک کا ایک غیر منضبط شعبہ ہے۔ پرائیویٹ اسٹیل سیکٹر میں ملازمین کی بھرتی پر خصوصی فیصلہ انفرادی طور پر اسٹیل کمپنیوں ؍ سرمایہ کاروں کے ذریعہ ان کی ضرورت کی بنیاد پر لیا جاتا ہے۔ اسٹیل اتھارٹی آف انڈیا لمیٹیڈ  اور راشٹریہ اسپات نگم لمیٹیڈ ، اسٹیل پی ایس یو کے معاملے میں گزشتہ تین برسوں میں اور رواں سال میں تقریباً 4067 افراد کو ریگولر روزگار فراہم کر چکے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ک ا
U- 2623
(Visitor Counter : 12
پیٹرولیم اور قدرتی گیس کی وزارت
زرعی مصنوعات سے حاصل شدہ ایتھنول کی ملاوٹ
نئی دہلی، 17 مارچ 2021: حکومت نے حیاتیاتی ایندھن کے استعمال کو فروغ دینے کے لئے گذشتہ چندبرسوں کے دوران متعدد اقدامات کیے ہیں اور 2018 میں حکومت کے ذریعہ مشتہر کردہ حیاتیاتی ایندھن سے متعلق قومی پالیسی 2018 اس سلسلے میں کیے گئے اہم اقدامات میں سے ایک ہے۔ اس پالیسی نے ایتھنول کی پیداوار کے لئے گنے کے رَس، شوگر کی حامل اشیاء جیسے میٹھی چقندر، سویٹ شورگم، نشاستہ کی حامل اشیاء جیسے مکئی، کساوا، خراب اناج جو انسانوں کے لئے لائق استعمال نہ ہوں جیسے گیہوں، ٹوٹے ہوئے چاول، خراب آلو کے استعمال کی اجازت دے کر خام مال کے استعمال میں اضافہ کیا ہے۔ یہ پالیسی قومی حیاتیاتی ایندھن کوآرڈی نیشن کمیٹی  کی منظوری کے ساتھ ایتھنول کی پیداوار اور پیٹرول کے ساتھ اس کی ملاوٹ کے لئے اضافی غذائی اجناس کے استعمال کی بھی اجازت دیتی ہے۔ این بی سی سی نے ایتھنول کی پیداوار کے لئے فوڈ کارپوریشن آف انڈیا  اور مکئی کے ساتھ دستیاب اضافی چاول کے استعمال کی اجازت دے دی ہے۔
ایتھنول کے پروڈکشن کے لئے استعمال میں لائی جانے والی حیاتیاتی اشیاء بنیادی طور پر زراعت پر مبنی ہے ، اس لیے ایتھنول کی پیداوار میں ہونے والے کسی بھی طرح کے اضافے سے کاشتکاروں کی آمدنی میں راست طور سے اضافہ ہوگا۔ اس کے علاوہ ایتھنول کی پیداوار میں اضافہ کی غرض سے خوراک اور سرکاری نظام تقسیم  کے محکمہ نے ایسے پروجیکٹ کے علمبرداروں کے لئے مالی امداد بہم پہنچانے کی اسکیمیں بھی مشتہر کی ہیں جن کے توسط سے یہ تمام ادارے اپنے یہاں ایتھنول کو چھاننے کی صلاحیت بہتر بنا سکتے ہیں اور اس کے لئے وہ اس مالی امداد سے نئی ڈسٹلریاں قائم کر سکتے ہیں / موجودہ ڈسٹلریوں کی توسیع کر سکتے ہیں، ایسے اخراج نظام لگا سکتے ہیں جہاں سے زیر اخراج ہو اور ساتھ ہی ساتھ مولیکیولر چھلنی پانی خشک کرنے کا نظام وغیرہ بھی لگا سکتے ہیں جس کے لئے ان کو چھ فیصد کی سالانہ رعایتی شرح سود یا قرض فراہم کرنے والے اداروں یا کسی دیگر ادارے کے ذریعہ اصل سود میں صرف پچاس فیصد سود وصول کرنے کی سہولت فراہم کی گئی یعنی بینکوں / این سی ڈی سی / آئی آر ای ڈی اے / این بی ایف سی جیسے اداروں سے فراہم کرائے گئے قرضوں پر 6 فیصد سالانہ یا اصل سود کا پچاس فیصد سود ہی وصول کیا جائے گا۔ اب تک ان اسکیموں کے تحت واجب الادا سود کی ادائیگی کے لئے 4687 کروڑ روپئے کی رقم نشان زد کی جا چکی ہے۔
________
ش ح ۔اب ن
U-2690
(Visitor Counter : 88
وزیراعظم کا دفتر
سینیٹ کے اکثریتی رہنما چارلس شومر کی قیادت میں امریکی کانگریس کے نو سینیٹرز پر مشتمل ایک وفد نے وزیر اعظم نریندر مودی سے ملاقات کی
وزیر اعظم نے ہندوستان اور امریکہ کےتعلقات کو مستحکم کرنے کے لئے امریکی کانگریس کی مستقل اور دو طرفہ حمایت کی تعریف کی
وزیر اعظم نے صدر بائیڈن کے ساتھ فون پر اپنی حالیہ بات چیت اور ہندوستان اورامریکہ کے درمیان جامع عالمی اسٹریٹجک شراکت داری کو مزید مضبوط کرنے کے لیے دونوں رہنماؤں کے مشترکہ وژن کو یاد کیا
وزیر اعظم اور امریکی وفد نے مشترکہ جمہوری اقدار، مضبوط دوطرفہ تعاون، عوام سے عوام کے درمیان مضبوط روابط اور امریکہ میں متحرک ہندوستانی برادری کو دو طرفہ اسٹریٹجک شراکت داری کے مضبوط ستون کے طور پر تسلیم کیا
وزیر اعظم نے امریکی وفد کے ساتھ ہندوستان اور امریکہ کے درمیان روابط کو مستحکم کرنے کے نئے مواقع پر تبادلہ خیال کیا
سینیٹ کے اکثریتی رہنما چارلس شومر کی قیادت میں امریکی کانگریس کے نو سینیٹرز پر مشتمل ایک وفد نے آج وزیر اعظم نریندر مودی سے ملاقات کی۔اس وفد میں سینیٹر رون وائیڈن، سینیٹر جیک ریڈ، سینیٹر ماریا کینٹ ویل، سینیٹر ایمی کلوبوشر، سینیٹر مارک وارنر، سینیٹر گیری پیٹرز، سینیٹر کیتھرین کورٹیز میسٹو اور سینیٹر پیٹر ویلچ شامل تھے۔
وزیر اعظم نے کانگریس کے وفد کا ہندوستان میں خیرمقدم کیا اور ہندوستان اور امریکہ کے مابین تعلقات کو مستحکم کرنے کے لئے امریکی کانگریس کی مستقل اور دو طرفہ حمایت کی تعریف کی۔ وزیر اعظم نے صدر جوزف بائیڈن کے ساتھ فون پر اپنی حالیہ بات چیت اورعصری عالمی چیلنجوں سے نمٹنے کے لئے ہندوستان اورامریکہ کے مابین جامع عالمی اسٹریٹجک شراکت داری کو مزید مستحکم بنانے کے لیے دونوں رہنماؤں کے مشترکہ وژن کا حوالہ دیا۔
وزیر اعظم اور امریکی وفد نے مشترکہ جمہوری اقدار، مضبوط دوطرفہ تعاون، عوام سے عوام کے درمیان مضبوط روابط اور امریکہ میں متحرک ہندوستانی برادری کو دو طرفہ اسٹریٹجک شراکت داری کے مضبوط ستون کے طور پر تسلیم کیا۔
وزیر اعظم نے امریکی وفد کے ساتھ اہم ٹیکنالوجیز، صاف ستھری توانائی کی منتقلی، مشترکہ ترقی اور پیداوار، اور قابل اعتماد اور لچکدار سپلائی چینز میں ہندوستان اورامریکہ کےتعلقات کو مستحکم کرنے کے لئےنئے مواقع پر تبادلہ خیال کیا۔
بجلی کی وزارت
آف گرڈ اور ڈی سینٹرلائزڈ سولر پی وی ایپلی کیشن پروگرام کے ساتھ انرجی اسٹوریج ٹیکنالوجی
نئی دہلی، 16 دسمبر ،2021
ملک میں توانائی ذخیرہ کرنے والی ٹیکنالوجی سمیت قابل تجدید توانائی کے شعبے میں تحقیق اور ترقی مختلف تحقیقی اداروں/یونیورسٹیوں/لیبارٹریوں اور صنعتوں میں کی جاتی ہے۔ آئی آئی ٹی بمبئی میں نیشنل سینٹر آف فوٹووولٹیاک اینڈ ریسرچ اینڈ ایجوکیشن نے لیتھیم آئن اور سوڈیم آئن بیٹریاں تیار کی ہیں۔
آف گرڈ اور ڈی سینٹرلائزڈ سولر پی وی ایپلی کیشنز پروگرام نے، بنیادی طور پر عوامی خدمات کے اداروں کو، بیٹری بیکڈ آف گرڈ سولر پاور پلانٹس/ پیک کی تنصیب کے لیے مالی مدد فراہم کی ہے۔ پروگرام کے تحت اب تک ان پلانٹس کی 216.9 میگاواٹ صلاحیت کی تنصیب کی جا چکی ہے۔
یہ معلومات آج لوک سبھا میں ایک تحریری جواب میں بجلی اور نئی اور قابل تجدید توانائی کے مرکزی وزیر جناب آر کے سنگھ نے دی۔
<><><><><>
ش ح-ا م-ج
14394U.No. :
(Visitor Counter : 87
کامرس اور صنعت کی وزارتہ
ڈی پی آئی آئی ٹی اور گجرات حکومت نے آج گجرات کے گاروی بھون میں ' مشترکہ طور پر ایک ضلع ایک پروڈکٹ' وال کا آغاز کیا
گجرات کے مقامی دستکاری اشیاء اور کاریگروں کو فروغ دینے کے لیے اشتراک
صنعت اور اندرونی تجارت کے محکمے کی جانب سے شروع کئے گئے پروگرام ون ڈسٹرکٹ ون پروڈکٹ ، کی ایک پہل کے تحت تجارت اور صنعت کی وزارت نے ریاست کے مقامی دستکاری اشیاء اور کاریگروں کو فروغ دینے کے لیے گجرات حکومت کے ساتھ اپنا پہلا اشتراک نئی دہلی میں شروع کیا۔ ڈی پی آئی آئی ٹی کی جوائنٹ سکریٹری محترمہ منمیت نندا، اور گجرات حکومت کی اقتصادی امور کے محکمے کی سکریٹری اور ریزیڈنٹ کمشنر محترمہ آرتی کنورنے مشترکہ طور پر آج گاروی گجرات بھون میں او ڈی او پی وال کا افتتاح کیا۔
گجرات، اپنے 33 اضلاع کے ساتھ، ریاست بھر میں وسیع جغرافیائی احاطے اور متنوع مصنوعات کے امکانات کی مثال پیش کرتا ہے۔او ڈی او پی - گجرات کی 68 منفرد مصنوعات کا ایک مالا مال مجموعہ پیش کرتا ہے، جس میں روایتی دستکاری جیسے گمتھی بلاک پرنٹ اور ماتا-نی-پچھیڑی سے لے کر مونگ پھلی اور زیرہ جیسی زرعی اشیاء شامل ہیں۔
ایک اہم اشتراک کے تحت، او ڈی او پی نے پروڈکٹ ٹیگنگ اور اسٹوری کارڈز کو لاگو کرنے کے لیے گجرات حکومت کے ساتھ اشتراک کیا ہے، اس سے گجرات کی منفرد مصنوعات کی تشہیر اور شناخت میں اضافہ ہوا ہے۔ اس اشتراک کا مقصد صارفین کو ایمپوریا کی سمت لے جانا، فروخت کو بڑھانا اور قومی سطح پر گجرات کی مصنوعات کی نمائش کو وسعت دینا ہے۔ گاروی گجرات بھون نے گجرات کی دستکاری اشیاء کی بہتر طور پر نمائش کرنے کے لیے بھون کے اندرونی حصوں میں او ڈی او پی مصنوعات کو مربوط کیا ہے۔
گجرات میں او اڈی او پی سرگرمیاں ، بالخصوص طور پر کچھ مصنوعات پر مرکوز ہیں، تاکہ ان کی مارکیٹ میں موجودگی کو بڑھایا جا سکے۔ جس میں مثال کے طور پر، سوجانی ہینڈلوم، جام نگری باندھنی، اور پٹن پٹولا شامل ہیں ، اس کے لیے گورنمنٹ ای-مارکیٹ پلیس  آن بورڈنگ ڈرائیوز کا انعقاد کیا گیا ہے۔ مزید یہ کہ ، نیشنل انسٹی ٹیوٹ آف ڈیزائن  ورکشاپ سے کھمباٹ ضلع میں اگیٹ اسٹون اور بھروچ ضلع سے سوجانی کے لیے تعاون فراہم کیا گیا ہے۔
او ڈی او پی پہل کا مقصد ملک کے تمام اضلاع میں متوازن علاقائی ترقی کو فروغ دے کر ملک اور اس کے لوگوں کو خود کفیل بنانے کے وزیر اعظم جناب نریندر مودی کے ویژن کو بروئے کار لانا ہے۔ اس پروگرام کے تحت ہر ضلع سے ایک منفرد پروڈکٹ کا انتخاب کیا جاتا ہے،اسے برانڈ کیا جاتا ہے اور اسے فروغ دیا جاتا ہے، جس میں ملک بھر میں مصنوعات کی متنوع اقسام کی نمائش ہوتی ہے، اور اس میں ہینڈ لوم اور دستکاری سمیت مختلف شعبوں کا احاطہ کیا جاتا ہے۔ اس مقصد کو بہتر طریقے سے حاصل کرنے کے لیے،او ڈی او پی ٹیم دوسرے سرکاری اور نجی طور پر کام کرنے والے افراد کے ساتھ مل کر اس سمت میں کام کر رہی ہے، تاکہ زیادہ سے زیادہ سامعین تک رسائی حاصل کی جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-7273
(Visitor Counter : 45
وزارت خزانہ
محکمہ انکم ٹیکس نے مغربی بنگال میں کی تلاشی کی کارروائی
محکمہ انکم ٹیکس نے 16 نومبر 2021 کو کلکتہ میں واقع سیمنٹ اور ریئل اسٹیٹ کے ایک بڑے گروپ کے یہاں تلاشی اور ضبطی کی کارروائی کی۔ واضح رہے کہ کولکتہ، دہلی سمیت آسام اور میگھالیہ ریاستوں میں گروپ کے 24 ٹھکانوں کی تلاشی لی گئی۔
دستاویزات اور ڈیجیٹل اعدادوشمار کی شکل میں بڑی مقدار میں قابل اعتراض مواد ملا، جن سے پتہ چلتا ہے کہ اس گروپ نے بنا کسی حساب کتاب کے کافی رقم جمع کررکھی تھی۔اس نقدی کو ضبط کرلیا گیا۔ ان ثبوتوں سے پتہ چلتا ہے کہ اس رقم پر ٹیکس کی چوری کی گئی اور اس کے لئے مختلف حربے اختیار کئے گئے۔ جیسے پیداوار کم دکھانا ،فروخت کے بل کو کم دکھانا اور ان کا حساب نہ رکھنا ، خرید کی رقم کو بڑھا چڑھاکر دکھانا اور اس کے لئے فرضی پارٹیوں کا حوالہ دینا اور نقدی کی شکل میں خرچ کا حساب کتاب نہ رکھنا ، فلیٹوں کی نقدی فروخت کی رسید بھی پکڑی گئی ، جو اسی گروپ کی تھی۔ سارے ثبوتوں کی آگے جانچ میں پتہ چلا کہ گروپ کی کئی کاغذی کمپنیاں چلائی جارہی ہیں، تاکہ اس کی فلیگ شپ کاروبار کی آمدنی کو صحیح دکھایا جاسکے۔
تلاشی کے دوران بنا حساب کتاب کے قرض دینے کی بات سامنے آئی اور ایسے لین دین کی قابل اعتراض دستاویزات بھی برآمد کی گئیں۔ اس کے علاوہ جعلی کمیشن کی ادائیگی ، شیئر پونجی اور شیئر پریمیم کا بھی کوئی حساب کتاب نہیں تھا۔ یہ سب شیل کمپنیوں کے ذریعہ کیا گیا تھا۔ یہ سب دستاویزات ضبط کرلی گئی ہیں۔
گروپ کی فرموں کے بارے میں بھی پتہ چلا، جنہیں کچھ افراد/ ملازمین کے نام سے چلایا جارہا تھا، جبکہ یہ سبھی عام لوگ ہیں۔ ان ملازمین کی تنخواہیں بہت کم ہیں لیکن ان فرموں کو ان کے نام پر کروڑوں روپئے کی ادائیگی کی گئی ہے۔ یہ سبھی فرمز گروپ کی فیکٹری کے احاطہ سے ہی چلائی جاتی ہیں۔
تلاشی مہم کے دوران 1.30 کروڑ روپئے کی بغیر حساب کتاب کی نقدی ضبط کی گئی اور چھ بینک لاکروں کو سیل کردیا گیا۔ اب تک کی تلاشی کارروائی میں تقریباً 200 کروڑ روپئے کی کل آمدنی کا پتہ چلا ہے ، جس کا کوئی حساب کتاب نہیں ہے۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر 96.43کروڑ سے زیادہ ٹیکے لگائے جاچکے ہیں
گزشتہ 24 گھنٹوں کے دوران 50.63 لاکھ خوراکیں دی گئیں
سردست صحت یابی کی شرح 98.06 فیصد ہے جو مارچ 2020 کے بعد سے سب سے زیادہ ہے
گزشتہ 24 گھنٹوں کے دوران 15,823 نئے معاملات درج کئے گئے
اب بھارت میں زیر علاج مریضوں کی تعداد  ہے جو کہ کل معاملات کا 0.61 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 110 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 50,63,845 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 96.43 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 94,26,400 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,75,524
|
|
دوسری خوراک
|
|
90,48,454
|
|
صف اول کے صحت کارکنان
|
|
پہلی خوراک
|
|
1,83,59,830
|
|
دوسری خوراک
|
|
1,4,29,462
|
|
18 سال سے 44 سال تک کی عمر کے افراد
|
|
پہلی خوراک
|
|
38,88,20,662
|
|
دوسری خوراک
|
|
10,57,49,264
|
|
45 سال سے 59 سال تک کی عمر کے افراد
|
|
پہلی خوراک
|
|
16,66,74,343
|
|
دوسری خوراک
|
|
8,44,42,796
|
|
60 سال سے زیادہ عمر کے افراد
|
|
پہلی خوراک
|
|
10,51,47,025
|
|
دوسری خوراک
|
|
6,03,31,852
|
|
میزان
|
|
96,43,79,212
گزشتہ24 گھنٹوں کے دوران 22,844 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,33,42,901 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 98.06 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 108 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 15,823 نئے معاملات درج کئے گئے۔یہ گزشتہ 224 دن میں درج ہونے والے نئے کیسوں کی سب سے کم تعداد ہے۔
اس وقت زیر علاج مریضوں کی کل تعداد 2,07,653 ہےجو کہ ملک کے کل متاثرہ معاملوں کا 0.61 فیصد ہے۔ جو کہ گزشتہ 214 دن کے کے دوران مریضوں کی سب سے کم تعداد ہے۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 13,25,399 ٹیسٹ کئے گئے۔ہندوستان میں اب تک مجموعی طور پر 58.63 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.46 فیصد رہی۔جو کہ اس وقت گزشتہ 110دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.19 فیصد ہے۔ یومیہ مثبت معاملات کی شرح لگاتار 44 دنوں سے 3 فیصد سے نیچے رہی ہے اور لگاتار 127 دن سے 5 فیصد سے نیچے رہی ہے۔